نیلی زاکس
نیلی زاکس (؛ ١٠ی کانوونی یەکەمی ١٨٩١–١٢ی ئایاری ١٩٧٠) شاعیر و شانۆنووسی سوێدی-ئەڵمانی بوو. ئەو یەکێکە لە براوەکانی خەڵاتی نۆبێل.

نیل لە دوایکبووی خێزانێکی جوولەکەیە لە بەرلین. ئەزموونی ژیانی لەگەڵ دامەزراندن و دەسەڵاتی ڕژێمی نازییەکان بووە لە ئەڵمانیای نازی. ئەو بە بەرھەمەکانی پاڵپشتی لە گەلی چەوساوەی جوو دەکرد. نیلی وەک ژنێکی گەنجی گۆشەگیر گەورە بوو و ھەرگیز لەژیانیدا ھاوسەرگیری ی نەکرد، ئەو ھاوڕێی نووسەری سوێدی سەلما لاگەرلۆف، ھەروەھا شاعیری ئەڵمانی ھیلدا دومین بوو.

لە دیارترین کارەکانی نیلی زاکس شانۆی Eli: Ein Mysterienspiel vom Leiden Israels (١٩٥٩)؛ ھەروەھا لە شیعرەکانی "Zeichen im Sand" (١٩٦٢)، "Verzauberung" (١٩٧٠)، ھەروەھا کۆ شیعرەکانی In den Wohnungen des Todes (١٩٤٧)، Flucht und Verwandlung (١٩٥٩)، Fahrt ins Staublose (١٩٦١)، و Suche nach Lebenden (١٩٧١).

نیلی زاکس لە ساڵی ١٩٦٦ خەڵاتی نۆبێلی لە وێژە پێدرا، ئەو لەپاڵ ڕۆماننووسی جوولەکە شموئێل یووسف عەگنۆن خەڵاتەکەی وەرگرت. نیلی زاکس لە ڕۆژی ١٢ی ئایاری ١٩٧٠، لە تەمەنی ٧٨ ساڵیدا بە نەخۆشی شێرپەنجە کۆچی دواییی کرد.

سەرچاوەکان 

لەدایکبووانی ١٨٩١
مردووانی ١٩٧٠
نووسەرانی جوو
وەرگرانی خەڵاتی نۆبێلی ئاڵمانی
وەرگرانی خەڵاتی نۆبێلی وێژە
مردنەکان بەھۆی شێرپەنجەی کۆڵۆن
جووەکانی وەرگری خەڵاتی نۆبێل
ژنانی براوەی خەڵاتی نۆبێل